Ο **Μπόντο Ίλγκνερ** (γερμανικά: *Bodo Illgner*) (7 Απριλίου 1967) είναι Γερμανός πρώην ποδοσφαιριστής, ο οποίος αγωνιζόταν ως τερματοφύλακας.

Κατά τη διάρκεια της σταδιοδρομίας του έπαιξε για την ΦΚ Κολωνία και τη Ρεάλ Μαδρίτης και βοήθησε τη Δυτική Γερμανία στο Παγκόσμιο Κύπελλο του 1990, όπου έγινε ο πρώτος τερματοφύλακας που κράτησε καθαρή εστία σε τελικό του Παγκοσμίου Κυπέλλου.

Σταδιοδρομία σε συλλόγους
-------------------------

Ο Ίλγκνερ γεννήθηκε στο Κόμπλεντς και ήταν «προϊόν» της ακαδημίας νέων της ΦΚ Κολωνίας. Έκανε το ντεμπούτο του στη Μπούντεσλιγκα στις 22 Φεβρουαρίου 1986, πριν κλείσει τα 19, σε μια ήττα με 1-3 εναντίον της Μπάγερν Μόναχου. Από την σεζόν 1987–88 και μετά, έγινε ο βασικός τερματοφύλακας του συλλόγου - ως διάδοχος του Τόνι Σούμαχερ τόσο στην ΦΚ Κολωνίας όσο και στην Εθνική Γερμανίας -, όπου ψηφίστηκε ως ο Κορυφαίος Ευρωπαίος Τερματοφύλακας το 1991.

Στις 30 Αυγούστου 1996, έχοντας ήδη ξεκινήσει τη σεζόν με την Κολωνία, ο Ίλγκνερ υπέγραψε με τη Ρεάλ Μαδρίτης και έπαιξε σε 40 αγώνες στην Πριμέρα Ντιβσιόν τον πρώτο χρόνο του για να βοηθήσει την ομάδα στην κατάκτηση του εθνικού πρωταθλήματος. Την επόμενη σεζόν έχασε τη θέση του από τον Σαντιάγο Κανιθάρες, αλλά την ανέκτησε στην πορεία για να παίξει στο στον τελικό του ΟΥΕΦΑ Τσάμπιονς Λιγκ εναντίον της Γιουβέντους (νίκη με 1-0).

Τη σεζόν 1999–2000, τον Ίλγκνερ διαδέχθηκε ο 18χρονος Ίκερ κασίγιας, όπου στη συνέχεια αποσύρθηκε εντελώς από το ποδόσφαιρο. Αργότερα συνέχισε να εργάζεται ως ειδικός στις εκπομπές του Sky Deutschland και στις αγγλόφωνες μεταδόσεις του BeIN Sports και τον Απρίλιο του 2013, ορίστηκε από την Marca ως μέλος της «Καλύτερης Ενδεκάδας Ξένων στην ιστορία της Ρεάλ Μαδρίτης».

Εθνική ομάδα
------------

Στις 23 Σεπτεμβρίου 1987, ο Ίλγκνερ έκανε το ντεμπούτο του για την Εθνική Δυτικής Γερμανίας στην εντός έδρας φιλική νίκη με 1-0 επί της Δανίας και στη συνέχεια ήταν ο αναπληρωματικός τερματοφύλακας, πίσω από τον Άικε Ίμελ, κατά τη διάρκεια του Ευρωπαϊκού Πρωταθλήματος 1988. Στο Παγκόσμιο Κύπελλο του 1990, ήταν η πρώτη επιλογή της χώρας, όπου ήταν σε εξαιρετική φόρμα και κατεύθυνε την αμυντική γραμμή που αποτελούταν από τους έμπειρους Κλάους Άουγκενταλερ, Αντρέας Μπρέιμε, Τόμας Μπέρτχολντ, Γκίντο Μπούχβαλντ και Γιούργκεν Κόλερ (με τον Ματίας Ζάμμερ να παίρνει τη θέση του Άουγκενταλερ στο Ευρωπαϊκό Πρωτάθλημα του 1992). Στον ημιτελικό, απέκρουσε το πέναλτι του Στούαρτ Πιρς στη διαδικασία των πέναλτι εναντίον της Αγγλίας και στη συνέχεια η ομάδα του θα ξεπερνούσε το εμπόδιο της Αργεντινής στον Τελικό, όπου θα διατηρούσε καθαρή εστία στη νίκη με 1-0.

Συνολικά, ο Ίλγκνερ έκανε 54 συμμετοχές φορές για τη χώρα του και έπαιξε επίσης στο Παγκόσμιο Κύπελλο του 1994, όπου προς έκπληξη όλων αποσύρθηκε μετά την ήττα στους προημιτελικούς εναντίον της Βουλγαρίας, αν και ήταν μόλις 27 ετών.

Στατιστικά σταδιοδρομίας
------------------------

### Συλλογικά


| Ομάδα | Σεζόν | Πρωτάθλημα | Κύπελλο | Ευρώπη | Άλλες | Σύνολο |
| --- | --- | --- | --- | --- | --- | --- |
| Συμ. | Γκολ | Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| ΦΚ Κολωνία | 1985–86 | 2 | 0 | 0 | 0 | 0 | 0 | 0 | 0 | 2 | 0 |
| 1986–87 | 16 | 0 | 0 | 0 | 0 | 0 | 0 | 0 | 16 | 0 |
| 1987–88 | 34 | 0 | 2 | 0 | 0 | 0 | 0 | 0 | 36 | 0 |
| 1988–89 | 33 | 0 | 2 | 0 | 6 | 0 | 0 | 0 | 41 | 0 |
| 1989–90 | 34 | 0 | 3 | 0 | 10 | 0 | 0 | 0 | 47 | 0 |
| 1990–91 | 34 | 0 | 7 | 0 | 6 | 0 | 0 | 0 | 47 | 0 |
| 1991–92 | 37 | 0 | 2 | 0 | 0 | 0 | 0 | 0 | 39 | 0 |
| 1992–93 | 31 | 0 | 2 | 0 | 2 | 0 | 0 | 0 | 35 | 0 |
| 1993–94 | 33 | 0 | 2 | 0 | 0 | 0 | 0 | 0 | 35 | 0 |
| 1994–95 | 34 | 0 | 5 | 0 | 0 | 0 | 0 | 0 | 39 | 0 |
| 1995–96 | 34 | 0 | 1 | 0 | 1 | 0 | 0 | 0 | 36 | 0 |
| 1996–97 | 4 | 0 | 1 | 0 | 0 | 0 | 0 | 0 | 5 | 0 |
| Σύνολο | 326 | 0 | 27 | 0 | 25 | 0 | 0 | 0 | 378 | 0 |
| Ρεάλ Μαδρίτης | 1996–97 | 40 | 0 | 6 | 0 | 0 | 0 | 0 | 0 | 46 | 0 |
| 1997–98 | 12 | 0 | 2 | 0 | 5 | 0 | 0 | 0 | 19 | 0 |
| 1998–99 | 34 | 0 | 3 | 0 | 8 | 0 | 2 | 0 | 47 | 0 |
| 1999–00 | 5 | 0 | 1 | 0 | 1 | 0 | 0 | 0 | 7 | 0 |
| 2000–01 | 0 | 0 | 0 | 0 | 0 | 0 | 0 | 0 | 0 | 0 |
| Σύνολο | 91 | 0 | 12 | 0 | 14 | 0 | 2 | 0 | 119 | 0 |
| Σύνολο σταδιοδρομίας | 417 | 0 | 39 | 0 | 39 | 0 | 2 | 0 | 497 | 0 |

Τίτλοι και διακρίσεις
---------------------

### Συλλογικές

**Ρεάλ Μαδρίτης**

* Πριμέρα Ντιβισιόν: 1996–97
* Σούπερ Καπ Ισπανίας: 1997
* ΟΥΕΦΑ Τσάμπιονς Λιγκ: 1997–98, 1999–2000
* Διηπειρωτικό Κύπελλο: 1998

### Διεθνείς

**Γερμανία**

* Παγκόσμιο Κύπελλο FIFA: 1990
* Ευρωπαϊκό Πρωτάθλημα U16: 1984

### Ατομικές διακρίσεις

* Γερμανός Τερματοφύλακας της Χρονιάς: 1989, 1990, 1991, 1992
* Καλύτερος Ευρωπαίος Τερματοφύλακας: 1991
* *Kicker* Ομάδα της Σεζόν στη Μπούντεσλιγκα: 1994–95

Παραπομπές
----------

1. ↑  (Ισπανικά) *Argentine Soccer Database*. 54705.
2. ↑  (Ισπανικά) *Argentine Soccer Database*. 54705. Ανακτήθηκε στις 4  Απριλίου 2022.
3. ↑  Άρνχολντ, Ματίας (23 Σεπτεμβρίου 2015). «Bodo Illgner – Matches and Goals in Bundesliga». Rec.Sport.Soccer Statistics Foundation. Ανακτήθηκε στις 9 Οκτωβρίου 2015.
4. ↑  «Se agranda la portería del Real Madrid» (στα ισπανικά). *El Mundo*. 31 Ιανουαρίου 1998.. Ανακτήθηκε στις 19 Μαΐου 2016.
5. ↑  «1997/98: Seventh heaven for Madrid». UEFA. 20 Μαΐου 1998. Ανακτήθηκε στις 17 Ιανουαρίου 2016.
6. ↑  «Bodo Illgner se retira del fútbol» (στα ισπανικά). *Diario AS*. 8 Αυγούστου 2001.. Ανακτήθηκε στις 17 Ιανουαρίου 2016.
7. ↑  «The best foreign eleven in Real Madrid's history». *Marca*. 12 Απριλίου 2013.. Ανακτήθηκε στις 25 Αυγούστου 2013.
8. ↑  Μπαρτ, Μάθιου (17 Φεβρουαρίου 2009). «Where are they now? Germany's 1990 World Cup winners». Goal. Ανακτήθηκε στις 3 Ιανουαρίου 2019.
9. ↑  Άρνχολντ, Ματίας (23 Σεπτεμβρίου 2015). «Bodo Illgner – International Appearances». Rec.Sport.Soccer Statistics Foundation. Ανακτήθηκε στις 9 Οκτωβρίου 2015.
10. ↑  «Bodo Illgner». Worldfootball. Ανακτήθηκε στις 9 Οκτωβρίου 2015.
11. ↑  «Bodo ILLGNER» (στα Ισπανικά). El Aguanis. Αρχειοθετήθηκε από το πρωτότυπο στις 11 Νοεμβρίου 2016. Ανακτήθηκε στις 11 Νοεμβρίου 2016.
12. ↑  «Bundesliga Historie 1993/94» (στα Γερμανικά). kicker. Ανακτήθηκε στις 11 Δεκεμβρίου 2018.

Εξωτερικοί σύνδεσμοι
--------------------

* Μπόντο Ίλγκνερ στο fussballdaten.de (Γερμανικά)
* Προφίλ Μπόντο Ίλγκνερ στο BDFutbol
* Μπόντο Ίλγκνερ στην ιστοσελίδα National-Football-Teams.com
* (Αγγλικά) Μπόντο Ίλγκνερ – Επιδόσεις στις διοργανώσεις της FIFA

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 6027983
* ISNI: 0000 0000 2802 7038
* GND: 130025011

 |

 |